Restauranten lå på hjørnet mot Wittelsbacherplatz. Dikteren Henrik Ibsen fant frem til stedet under sitt første opphold i München, 1875-1878, og tok opp igjen dette som stamsted i sin siste periode i München, 1885-1891, da familien bodde i Maximilian–Straße. Spesielt fra det siste halvåret før Ibsen vendte hjem er det tallrike invitasjoner til venner og bekjente om å møte ham til middag og drikke på Schleich.